Bahasa Yunani Ionia

Bahasa Yunani Ionia () ialah subdialek kepada kumpulan dialek Timur atau Attika–Ionia dalam bahasa Yunani Kuno. Kumpulan Ionia terdiri daripada tiga dialek yang dituturkan di Euboea (Ionia Barat), Kyklades utara (Ionia Tengah), dan dari SM dan seterusnya di Ionia Asia (Ionia Timur), tempat peneroka Ionia dari Athens mengasaskan bandar mereka. Bahasa Yunani Ionia menjadi asas kepada beberapa bentuk bahasa sastera pada zaman Arkaik dan Klasik, baik dalam puisi dan prosa.. Karya Homer dan Hesiod adalah antara karya puisi paling popular yang ditulis dalam ragam susastera dialek Ionia, yang dikenali sebagai bahasa Yunani Epik atau Homer. Prosa Yunani yang tertua, antaranya oleh Heraclitus, Herodotus, Democritus, dan Hippokrates, juga ditulis dalam bahasa Ionia. Akhir abad ke-5 SM, bahasa Yunani Ionia telah digantikan oleh Yunani Attika, yang telah menjadi dialek dominan dunia Yunani.

 Sejarah 
Dialek Ionia nampaknya asalnya tersebar dari tanah besar Yunani ke seberang Laut Aegia pada zaman pencerobohan Doria, sekitar abad ke-11 SM, pada awal Zaman Kegelapan Yunani. Menurut tradisi, nenek moyang suku kaum Ionia mula-mula belayar dari Athens, dalam beberapa peristiwa penghijrahan, untuk mengasaskan koloni-koloni di pesisiran Anatolia dan kepulauan Kyklades, lebih kurang pada permulaan zaman Protogeometrik (1075/1050 SM). Antara abad ke-11 dan 9 SM, orang Ionia terus-menerus tersebar di sekitar kawasan tersebut. Kesamaan linguistik antara bahasa Attika dan Ionia terbukti dalam beberapa ciri unik, seperti kehilangan bunyi /w/ awal-awal, atau pemaduan /ā/ dan /ē/, seperti yang dilihat dalam kedua-dua dialek.

Menjelang penghujung Yunani Arkaik dan Yunani Klasik awal pada abad ke-5 SM, pesisiran barat tengah Anatolia, bersama-sama dengan pulau Khios dan Samos, membentuk kawasan tengah Ionia. Dialek Ionia juga dituturkan di pulau-pulau di seluruh Aegia tengah dan di pulau besar Euboea di utara Athens. Dialek itu tidak lama kemudian disebarkan dengan penjajahan Ionia ke kawasan-kawasan di utara Aegia, Laut Hitam, dan Mediterranean barat, termasuk Magna Graecia di Sicily dan Itali.

Dialek Ionia biasanya dibahagikan kepada dua zaman, Ionia Lama dan Ionia Baru. Peralihan antara keduanya tidak jelas, tetapi 600SM ialah anggaran yang baik.

Karya-karya Homer (Iliad, Odysseia, dan Lagu-lagu Pujaan Homer) dan Hesiod ditulis dalam dialek sastera yang dipanggil Yunani Homer atau Yunani Epik, yang sebahagian besarnya terdiri daripada Ionia Lama, tetapi dengan beberapa campuran daripada dialek Aeolia yang berdekatan di utara, serta beberapa unsur Mykenai hasil daripada tradisi epik panjang yang wujud sebelum Homer."Ionic dialect | Britannica". www.britannica.com. Retrieved 2023-11-29. Bahasa Ionia Epik ini digunakan dalam semua puisi satmatra dan elegi yang datang kemudiannya, bukan sahaja oleh orang Ionia malah oleh orang asing seperti Hesiod dari Boeotia. Bahasa Ionia lalu akan menjadi dialek lazim yang digunakan untuk genre-genre puisi dan sastera tertentu. Ιa digunakan oleh ramai pengarang, tanpa mengira asal usul mereka; seperti Tyrtaeus dari Doria, mengarang elegi dalam bentuk Ionia. Keupayaan para penyair untuk bertukar antara dialek akan akhirnya mengurangkan perbezaan antara kawasan, sambil menyumbang kepada kesedaran tentang bahasa Yunani bahawa semua dialek mempunyai persamaan. Penyair Archilochus menulis dalam bahasa Ionia Lama lewat.

Pengarang bahasa Ionia Baru yang paling terkenal ialah Ankcreon, Theognis, Herodotus, Hippokrates, dan, pada zaman Rom, Aretaeus, Arrian, dan Tentang Dewi Syria oleh Lucian—ataupun nampak seolah-olah ditulis oleh Lucian.

Bahasa Yunani Ionia memperoleh prestij di kalangan penutur Yunani kerana digunakan oleh Homer dan Herodotus dan kerana hubungan linguistik yang rapat dengan dialek Attika seperti yang dituturkan di Athens. Hal ini lebih benar lagi dengan pembaharuan penulisan yang dilaksanakan di Athens pada 403 SM, yang mana abjad Attika lama digantikan dengan abjad Ionia, seperti yang digunakan oleh bandar Miletus. Abjad ini akhirnya menjadi abjad Yunani standard, dan penggunaannya diseragamkan semasa era Koine. Ia juga abjad yang digunakan dalam Injil Kristian dan kitab Kisah Para Rasul.

 Subdialek-subdialek Ionia 
Berdasarkan inskripsi, terdapat tiga subdialek Ionia:

1. Ionia Barat, dialek Euboea dan bahagian-bahagian Attika, seperti Oropos;

2. Ionia Tengah atau Kyklades, dialek Kepulauan Kyklades;

3. Ionia Timur, dialek Samos, Khios, dan pantai barat Anatolia.

Bahasa Ionia Timur berbeza daripada lagi dua dialek kerana ia hilang bunyi /h/ awal sangat (psilosis) (jadi nama Herodotos sepatutnya disebut Erodotos). Bunyi /w/ (digamma) juga langsung tiada dalam Ionia Timur, tetapi kadangkala dikekalkan dalam Ionia Barat dan Kyklades. Juga kata ganti nama yang bermula dengan /hop-/ dalam Ionia Barat dan Kyklades (ὅπου mana, ὅπως bagaimana), bermula dengan ok- (lazim ditulis hok-) dalam Ionia Timur (ὅκου/ὄκου, ὅκως/ς).

Ionia Barat berbeza daripada Ionia Kyklades dan Timur dengan bunyi -tt- dan -rr- sedangkan dua dialek lagi tadi mempunyai -ss- dan -rs- (τέτταρες vs. τέσσαρες, empat; θάρρος vs. θάρσος). Ionia Barat juga berbeza kerana bentuk ξένος (xenos, orang asing, tetamu), sedangkan lagi dua menggunakan ξεῖνος (xeinos).Thumb & Scherer (1959), pp. 247, 264-265.

Ionia Kyklades boleh dibahagikan lagi: Keos, Naxos, dan Amorgos mengekalkan perbezaan antara dua bunyi /æ/, iaitu /æ/ asli (ditulis sebagai Ε), dan /æ/ yang berkembang daripada /ā/ (ditulis sebagai Η); contohnya ΜΗΤΕΡ = μήτηρ < μάτηρ, ibu. Di Kepulauan Kyklades yang lain, perbezaan ini tidak dibuat, Η dan Ε digunakan di sana secara bergantian.Thumb & Scherer (1959), pp. 251-252.

Dalam Yunani Ionia Timur, Herodotus mengesahkan empat subkumpulan (Sejarah, I.142), tiga daripadanya nampaknya dipengaruhi oleh bahasa jiran:

a. Dialek Miletus, Myus, dan Priene, dan tanah jajahan mereka, dipengaruhi oleh Caria;

b. Ionia Efesos, Kolofon, Lebedos, Teos, Klazomenai, dan Fokaia, dan tanah jajahan mereka, dipengaruhi oleh Lydia;

c. Dialek Khios dan Erythrai serta jajahan mereka, dipengaruhi oleh Yunani Aeolia;

d. Dialek Samos dan jajahannya.

Perbezaan antara keempat-empat kumpulan ini tidak ketara melihatkan inskripsi, mungkin kerana inskripsi biasanya dipesan oleh golongan atasan yang bertutur dalam bahasa "Ionia bertamadun" yang sama di semua tempat. Namun, pertuturan tempatan oleh orang biasa tentu mempunyai perbezaan. Idea ini boleh dilihat dalam bahasa "si penyair pengemis" dari Efesus oleh Hipponax, yang sering menggunakan slanga tempatan (νικύρτας, σάβαυνις: kata cacian; χλούνης, pencuri; κασωρικός, seperti pelacur) dan kata pinjaman bahasa Lydia (πάλμυς, raja).

 Fonologi 

 Vokal 
Yunani Purba ā > Ionia ē; dalam Doria, Aeolia, ā kekal; dalam Attika, ā selepas e, i, r, tetapi ē di tempat lain.Smyth, per. 30 dan nota, 31: a panjang dalam Attika dan dialek-dialek lain

 Attika νεᾱνίᾱς neāníās, Ionia νεηνίης neēníēs "lelaki muda"
 asal dan Doria ἁ (ᾱ) hā > Attika-Ionia ἡ hē "kopula" (tunggal nominatif feminin)
 asal dan Doria μᾱ́τηρ mātēr > Attika-Ionia μήτηρ mḗtēr "ibu"

Yunani Purba e, o > Ionia Timur/Tengah ei, ou:Antara semua dialek Yunani, Ionialah yang paling menggemari vokal panjang dan dianggap sangat sesuai untuk nyanyian solo; Doria yang lebih keras dan garau lebih disukai dalam nyanyian paduan suara. pemanjangan gantian selepas kehilangan w dalam jujukan enw-, erw-, onw-, orw-. Dalam Attik dan Ionia Barat, e, o tidak dipanjangkan.Smyth, nota per. 37: Pemanjangan gantian Yunani Ionia selepas kehilangan w

 Yunani Purba *kórwā. > Attika κόρη kórē, Ionia Timur κούρη koúrē "gadis"
 *órwos > ὄρος óros, οὖρος oúros "gunung"
 *ksénwos > ξένος xénos, ξεῖνος xeĩnos "tetamu, orang asing"

Ionia Timur secara amnya menghilangkan aspirasi awal (Yunani Purba hV- > Ionia V-).Smyth, nota per. 9: kehilangan pernafasan kasar adalah awal dalam bahasa Ionia di Anatolia

 Yunani Purba *hāwélios > Attika hēlios, Yunani Homer (Ionia Timur awal) ēélios "matahari"

Ionia kurang kerap memendekkan daripada Attika.Smyth, nota per. 59: pemendekan dalam dialek

 Ionia γένεα génea, Attika γένη génē "keluarga" (jamak nominatif neuter)

 Konsonan 
Yunani Purba *kʷ sebelum o > Attika, Ionia Barat Tengah p, sesetengah Ionia Timur k.

 Yunani Purba *hókʷōs > Ionia Timur ὅκως hókōs, Attika ὅπως hópōs "dalam apa jua cara, dengan cara yang mana"

Yunani Purba *ťť > Ionia Timur/Tengah ss, Ionia Barat, Attika tt.Smyth, per. 112, 78: ky, khy > tt; = ss dalam dialek-dialek selain Attika Ciri Ionia Timur dan Tengah ini memasuki bahasa Yunani Koine.

 Yunani Purba *táťťō > Ionia τάσσω tássō, Attika τάττω táttō "saya susun"

 Glosari 

  ábdês cambuk (Hipponax .98)
  áethlon (Attika ἆθλον athlon hadiah) 
  aeinaûtai pemerintah di Miletus dan Khalkis (aeí selalu + naûtai pelaut) 
  algeíē penyakit (Bandingkan Attika  algēdṓn sakit) Algofobia 
  ámpōtis surut, disedut balik, iaitu berkenaan dengan laut (Attika anápōtis, kata kerja anapínō) (Koine, Yunani Moden ampotis)
  anou (Attika ἄνω ánō, ke atas)
  Apatoúria pesta yang disambut oleh seluruh Ionia (lihat juga Panionium)
  appallázein (Attika ἐκκλησιάζειν ekklesiázein berkumpul, membuat keputusan) (Doria apellazein)
  akhántion (Attika  akánthion duri kecil jeruju)
  báthrakoi (Attika  bátrakhoi, katak) di Pontus babakoi
   broûkos spesies belalang (Attika akrís) (Orang Cyprus memanggil belalang hijau  broúka)
  byssós (Attika βυθός bythós kedalaman, dasar, kekacauan) 
  gánnos Efesus (Attika huaina (glanos Aristotle.HA594a31.) (Phrygia dan Tsakonia ganos) 
  eídē (Attika hýle hutan) (Yunani Aeolia eide juga) (Yunani Eidos)
  enthaûta di sini (juga entoutha) (Attika  entaûtha) (Elis  entaûta)
  ergýlos (Attika  ergátēs pekerja)
  hestiâkhos nama panggilan Ionia untuk Zeus, berkaitan dengan Hestia (oikourós, penjaga rumah,  oikônax)
  ēgós (Attika  eudaímon bahagia) (Hesychius s.v. ) (τ 114)
  êélios (Attika hḗlios matahari) (Crete abelios)
  Iastí, "cara Ionia" (, Iáones, orang Ionia; , Iás, nama lama Attika, Strabo IX, 1.5)
  ídē gunung berhutan (Attika  drymôn óros) (Herodotus 4,109,2) (Gunung Ida)
  iētrós, iētēr (Attika iatrós, iatēr doktor)
  íkkos (Attika ἵππος híppos, kuda) (Mykenai i-qo)
  kárē kepala (lazim kara) (Puitis kras)
  kithṓn (Attika  khitṓn jubah khiton)
  koeîn (Attika  noeîn berfikir)
  koîos (Attika  poîos siapa?)
  kýthrē (Attika  khýtra periuk masak)
  mýttax (Attika  pṓgōn janggut)
  Xouthidai orang Ionia dari Xuthus 
  odmḗ (Attika  osmḗ bau, aroma)
  pēlós wain pekat, keladak (Attika πηλός pelós lumpur, kelodak) (frasa peribahasa mê dein ton Oinea Pêlea poiein, jangan jadikan wain sebagai keladak, Ath.9.383c, bandingkan Demetr.Eloc.171)
  rhêkhíê pasang besar, pinjaman ke Attika sebagai  rhakhía (Yunani Homer, Koine, Moden  plêmmurís -ída)
  sabakís (Attika  sathrís reput) dari Khios
  sármoi lupinus (Attika  thermoi) dari Karystos
  skorpízô sebar, selerak (mungkin daripada skorpios kala jengking dan kata kerja skerpô, menembus)
 Athenaeus Deipnosophists 10 425c taûroi (Attika tauroi lembu jantan) (perkataan dari Efesos, pemuda-pemuda yang bertindak sebagai pembawa cawan di pesta Poseidon tempatan)
  foinikḗia grámmata nama untuk "huruf" dalam bahasa Lyd dan Ionia
  khlossós (Attika  ikhthús ikan)
  ô oioî seruan ketidakpuasan 

 Nota 

 Rujukan 

 Sumber 









 Bacaan lanjut 

 Bakker, Egbert J., ed. 2010. A companion to the Ancient Greek language. Oxford: Wiley-Blackwell.
 Colvin, Stephen C. 2007. A historical Greek reader: Mycenaean to the koiné. Oxford: Oxford University Press.
 Horrocks, Geoffrey C. 1987. "The Ionian epic tradition: Was there an Aeolic phase in its development?" Minos 20–22: 269–94.
 Palmer, Leonard R. 1980. The Greek language. London: Faber & Faber.
 West, Martin L. 1974. Studies in Greek elegy and iambus. Berlin: de Gruyter.

Kategori:Penubuhan abad ke-11 SM
Kategori:Bahasa di Itali purba
Kategori:Pembubaran abad ke-3 SM
Kategori:Bahasa yang pupus dalam abad ke-3 SM
Kategori:Bahasa yang dibuktikan wujud sejak abad ke-11 SM
Kategori:Bahasa-bahasa Anatolia purba
Kategori:Bahasa-bahasa Thrace purba
Kategori:Bahasa-bahasa Macedonia pubra
Kategori:Ionia
Kategori:Bahasa Yunani Ionia
Kategori:Rencana bahasa dengan kod Linglist
Kategori:Rencana mengandungi teks bahasa Yunani Kuno (sehingga 1453)